Eins og við sögðum frá fyrir stuttu andar köldu á milli Sex and the City-leikkvennanna Kim Cattrall og Söruh Jessicu Parker . Í grein á vef tímaritsins Us Magazine , segja heimildarmenn tímaritsins að þeim hafi ekki komið vel saman við tökur á þáttunum og bíómyndunum . „ Ég veit ekki af hverju Kim þurfti að taka þetta niður á þetta plan , “ segir einn heimildarmaður tímaritsins sem er náinn Söruh Jessicu . Annar nafnlaus heimildarmaður bætir við að þær Kim og Sarah Jessica hafi verið óvinkonur síðan tökur hófust á annarri seríu af Beðmálum í borginni . „ Þær hötuðu hvor aðra . “ Enn annar heimildarmaður , sem náinn er Kim , segir sambandið á milli þeirra hafi versnað mikið . „ Meðleikarar þeirra skilja ekki af hverju Kim hellti sér yfir hana . Þetta var ekki svona slæmt á meðan á tökum stóð . “ Kim sendi kalda kveðju til Söruh Jessicu rétt eftir að sú fyrrnefnda missti bróður sinn og sakaði hana um að nota andlát hans til að bæta ímynd sína .